(Foto)jagten på det normale - Folkeskolen.dk
Alt skal ikke hele tiden handle om corona, men det er nu engang den virkelighed vi lever i lige nu, og det kan være svært at løserive sig fra temaer der hele tiden kredser omkring os. Børnene er trætte og mætte af den informationsstrøm, og alle de regler og retningslinjer, som corona har medført. De efterlyser at arbejde med emner og temaer, som er alt andet en corona.
Da jeg tog imod mine elever ved den første genåbningsfase, så var det tydeligt, at de glædede sig til en form for 'normal'. Det blev ikke normalen de vendte tilbage til. De skulle hele tiden vaske hænder, deres skoledag var gjort kortere, deres klasse var halveret og de måtte kun lege med en lille håndfuld af de samme børn hver dag. Mange fag, inkl. billedkunst stod ikke på nødskemaet. Min årgang havde alligevel valgt, at vi ville gøre plads til et praktisk/musisk bånd.
En af gangene nød vi det gode vejr og gik på fotojagt. Inden vi gik ud, væbnet med telefoner og godt humør, lavede vi en liste med temaer/objekter, som man kunne vælge at have fokus på.
Specifikke farver
Døre/vinduer/tage/skorstene/facader
Cykelringeklokker
Efterfølgende uploadede de deres billeder til vores fællesdrev på Google. Derfra kan billederne bearbjedes på flere måder. De kan printes ud og man kan lave en gode gammeldavs' collage, eller man kan bruge et semi-gratis program som befunky.com's collage funktion. Her kan man også arbejde med manipulering af billedernes farver, lys/mørke, tilskæring og meget andet. Appen kan også downloades som i Play store. Søg efter Photo Editor by BeFunky. Mange af funktionerne koster penge, men det basale kan sagtens være sjovt og skabe ret vilde billeder. Se bare et lille udsnit herunder.